Carl III del Regn Unid

El Carl III (nassud Carl Felip Artur Giorgg in ingles Charles Philip Arthur George; Londra, 14 de november 1948) l'è el Re del Regn Unid e de tucc i Regn del Commonwealth, oltra che capo de la Gesa Anglicana, del 8 de setember 2022, dopo la mort de la mama.

A l'è el fioeul de la Lisabeta II e del Prenzip Felip, e l'è stad maridad prima con la Diana Spencer, con la che 'l gh'ha havud du fioeui, el Ghielm e l'Enrich, e poeu con la Camilla Shand.

Persona pussee innanz cont i agn a andà in sul trono britannegh, l'è stad anca l'ered per pussee temp. L'ha scrivud o co-scrivud pussee de 20 liber prima de deventà Re, ma l'è regordad anca per havé sostegnud di forme de medesina alternativa compagne de l'omeopatia, roba che l'ha fad un poo de polemica.

 Riferiment 
Treccani

 Alter proget 

 Vos corelade 
Corona de Carl, Prenzip del Galles

Categoria:Cà de Windsor
Categoria:Nassud in del 1948
Categoria:Re ingles
Categoria:Nobil britannegh